寄司錄朝奉兼簡伯壽
作者：鄧肅
朝代：宋

paragraphs: 老松古柏爭清勁，社稷元勳李文正。
風流千古照人寒，家有白眉聲益振。
十年遊宦落窮山，妾無衣帛日號寒。
只餘凈業磨不去，駸駸筆勢江河寬。
阿戎作詩更難偶，銀鈎仍復規顔柳。
蒼藤千尺練敲冰，萬軸晶熒照窗牖。
明月夜光兩相酬，束笋堆床曾不休。
公家自有嘔心戒，豈容雕琢損天遊。
嗟我無文出月脇，惟有蓬窗堆柿葉。
如何分我三百萬，試掃危言助調燮。